סוטה פרק שני 'היה מביא'

(במדבר ה,טו) וְהֵבִיא הָאִישׁ אֶת אִשְׁתּוֹ אֶל הַכֹּהֵן וְהֵבִיא אֶת קָרְבָּנָהּ עָלֶיהָ עֲשִׂירִת הָאֵיפָה קֶמַח שְׂעֹרִים לֹא יִצֹק עָלָיו שֶׁמֶן וְלֹא יִתֵּן עָלָיו לְבֹנָה כִּי מִנְחַת קְנָאֹת הוּא מִנְחַת זִכָּרוֹן מַזְכֶּרֶת עָוֹן:

(במדבר ה,טז) וְהִקְרִיב אֹתָהּ הַכֹּהֵן וְהֶעֱמִדָהּ לִפְנֵי ה’:

(במדבר ה,יז) וְלָקַח הַכֹּהֵן מַיִם קְדֹשִׁים בִּכְלִי חָרֶשׂ וּמִן הֶעָפָר אֲשֶׁר יִהְיֶה בְּקַרְקַע הַמִּשְׁכָּן יִקַּח הַכֹּהֵן וְנָתַן אֶל הַמָּיִם:

(במדבר ה,יח) וְהֶעֱמִיד הַכֹּהֵן אֶת הָאִשָּׁה לִפְנֵי ה’ וּפָרַע אֶת רֹאשׁ הָאִשָּׁה וְנָתַן עַל כַּפֶּיהָ אֵת מִנְחַת הַזִּכָּרוֹן מִנְחַת קְנָאֹת הִוא וּבְיַד הַכֹּהֵן יִהְיוּ מֵי הַמָּרִים הַמְאָרֲרִים:

(במדבר ה,יט) וְהִשְׁבִּיעַ אֹתָהּ הַכֹּהֵן וְאָמַר אֶל הָאִשָּׁה אִם לֹא שָׁכַב אִישׁ אֹתָךְ וְאִם לֹא שָׂטִית טֻמְאָה תַּחַת אִישֵׁךְ הִנָּקִי מִמֵּי הַמָּרִים הַמְאָרֲרִים הָאֵלֶּה:

(במדבר ה,כ) וְאַתְּ כִּי שָׂטִית תַּחַת אִישֵׁךְ וְכִי נִטְמֵאת וַיִּתֵּן אִישׁ בָּךְ אֶת שְׁכָבְתּוֹ מִבַּלְעֲדֵי אִישֵׁךְ:

(במדבר ה,כא) וְהִשְׁבִּיעַ הַכֹּהֵן אֶת הָאִשָּׁה בִּשְׁבֻעַת הָאָלָה וְאָמַר הַכֹּהֵן לָאִשָּׁה יִתֵּן ה’ אוֹתָךְ לְאָלָה וְלִשְׁבֻעָה בְּתוֹךְ עַמֵּךְ בְּתֵת ה’ אֶת יְרֵכֵךְ נֹפֶלֶת וְאֶת בִּטְנֵךְ צָבָה:

(במדבר ה,כב) וּבָאוּ הַמַּיִם הַמְאָרְרִים הָאֵלֶּה בְּמֵעַיִךְ לַצְבּוֹת בֶּטֶן וְלַנְפִּל יָרֵךְ וְאָמְרָה הָאִשָּׁה אָמֵן אָמֵן:

(במדבר ה,כג) וְכָתַב אֶת הָאָלֹת הָאֵלֶּה הַכֹּהֵן בַּסֵּפֶר וּמָחָה אֶל מֵי הַמָּרִים:

(במדבר ה,כד) וְהִשְׁקָה אֶת הָאִשָּׁה אֶת מֵי הַמָּרִים הַמְאָרֲרִים וּבָאוּ בָהּ הַמַּיִם הַמְאָרֲרִים לְמָרִים:

(במדבר ה,כה) וְלָקַח הַכֹּהֵן מִיַּד הָאִשָּׁה אֵת מִנְחַת הַקְּנָאֹת וְהֵנִיף אֶת הַמִּנְחָה לִפְנֵי ה’ וְהִקְרִיב אֹתָהּ אֶל הַמִּזְבֵּחַ:

(במדבר ה,כו) וְקָמַץ הַכֹּהֵן מִן הַמִּנְחָה אֶת אַזְכָּרָתָהּ וְהִקְטִיר הַמִּזְבֵּחָה וְאַחַר יַשְׁקֶה אֶת הָאִשָּׁה אֶת הַמָּיִם:

(במדבר ה,כז) וְהִשְׁקָהּ אֶת הַמַּיִם וְהָיְתָה אִם נִטְמְאָה וַתִּמְעֹל מַעַל בְּאִישָׁהּ וּבָאוּ בָהּ הַמַּיִם הַמְאָרֲרִים לְמָרִים וְצָבְתָה בִטְנָהּ וְנָפְלָה יְרֵכָהּ וְהָיְתָה הָאִשָּׁה לְאָלָה בְּקֶרֶב עַמָּהּ:

(במדבר ה,כח) וְאִם לֹא נִטְמְאָה הָאִשָּׁה וּטְהֹרָה הִוא וְנִקְּתָה וְנִזְרְעָה זָרַע:

(במדבר ה,כט) זֹאת תּוֹרַת הַקְּנָאֹת אֲשֶׁר תִּשְׂטֶה אִשָּׁה תַּחַת אִישָׁהּ וְנִטְמָאָה:

(במדבר ה,ל) אוֹ אִישׁ אֲשֶׁר תַּעֲבֹר עָלָיו רוּחַ קִנְאָה וְקִנֵּא אֶת אִשְׁתּוֹ וְהֶעֱמִיד אֶת הָאִשָּׁה לִפְנֵי ה’ וְעָשָׂה לָהּ הַכֹּהֵן אֵת כָּל הַתּוֹרָה הַזֹּאת:

(במדבר ה,לא) וְנִקָּה הָאִישׁ מֵעָוֹן וְהָאִשָּׁה הַהִוא תִּשָּׂא אֶת עֲוֹנָהּ: פ

סוטה יד,א

משנה:

היה (הבעל) מביא את מנחתה (כדכתיב והביא את קרבנה עליה (במדבר ה,טו)) בתוך כפיפה מצרית (סל של נצרי דקל: זרדים שגדילין סביב הדקל), ונותנה על ידיה כדי ליגעה (בגמרא מפרש טעמא).

כל המנחות - תחילתן וסופן בכלי שרת (השתא משמע כשמביאה [את המנחה] מביתו - מביאה בכלי שרת לעזרה), וזו תחלתה בכפיפה מצרית וסופה בכלי שרת (קודם קמיצה);

כל המנחות טעונות שמן ולבונה (כדכתיב ויצק עליה שמן ונתן עליה לבונה (ויקרא ב,א) ולקמיה פריך: והאיכא מנחת חוטא!?), וזו אינה טעונה לא שמן ולא לבונה (דכתיב בה לא יצוק עליה שמן [ולא יתן עליה לבֹנה] (במדבר ה,טו));

כל המנחות באות מן החטין (דכתיב סֹלת חטים תעשה אותם (שמות כט,ב)), וזו באה מן השעורין.

מנחת העומר - אף על פי שבאה מן השעורין (במסכת מנחות (סח,ב) ילפינן לה מקראי) היא היתה באה גרשׂ (דכתיב 'גרשׂ כרמל תקריב את מנחת בכוריך' (ויקרא ב,יד) ובמסכת מנחות (סו,ב) אמרינן: במנחת העומר הכתוב מדבר; 'גרש' בשעורים: מובחר שבו, מנופה בי"ג נפה, כעין 'סולת' חטים), וזו באה קמח (הכל מעורב כמו שנטחן).

רבן גמליאל אומר: כשם שמעשיה מעשה בהמה - כך קרבנה מאכל בהמה.

גמרא:

תניא: '*אבא חנין אומר משום רבי אליעזר:* ~~<וכל כך~~ למה? -> *כדי ליגעה* (למה אנו טורחין ליגעה? -) *כדי שתחזור בה;*

*אם ככה חסה תורה על עוברי רצונו* (שאם זינתה עברה על רצונו של מקום, ורוצה שתודה שלא תיבדק) *- קל וחומר על עושי רצונו*'. וממאי משום דחסה הוא? דילמא כי היכי דלא תימחק מגילה?

קסבר (האי תנא דאמר משום דחסה הוא) -

(סוטה יד,ב)

משקה (המים) ואחר כך מקריב את מנחתה (ופלוגתא היא בפרק 'היה נוטל' (לקמן יט,ב); ומיהו כל זמן שלא קרבה מנחתה - אינה נבדקת, דכתיב 'מזכרת עון' (במדבר ה,טו), ואף על פי ששתתה - מניחין אותה בידה כדי ליגעה ותודה; והשתא ודאי משום חסיון הוא), דאי משום מגילה - הא אימחיקא לה.

כל המנחות [תחילתן וסופן בכלי שרת, וזו תחלתה בכפיפה מצרית וסופה בכלי שרת]:

ורמינהו: '*סדר מנחות כיצד?*

*אדם מביא מנחה מתוך ביתו* (לעזרה) *בקלתות* (כעין סלים) *של כסף ושל זהב* [ולא בכלי שרת, כמו שלמדנו למעלה]*, ונותנה* (בעזרה) *לתוך כלי שרת* (קא סלקא דעתא שצריך לתתה על מנת כן שיהא דעתו שיקדשנה הכלי)*, ומקדשה בכלי שרת, ונותן עליה שמנה ולבונתה, ומוליכה אצל כהן, וכהן מוליכה אצל מזבח, ומגישה* (מגיע את הכלי) *בקרן דרומית מערבית* (ולקמן יליף לה מקראי) *כנגד חודה של קרן – ודיו* (לקמן מפרש מאי היא ומאי תיסק אדעתין דנִבעי טפי)*, ומסלק את הלבונה לצד אחד* (בתוך הכלי עצמה; ולקמן מפרש טעמא דכולה מתניתא)*, וקומץ ממקום שנתרבה שמנה* (ממקום שהיא נבללת יפה בשמן)*, ונותנו לתוך כלי שרת* (שני' ולקמן מפרש טעמא)*, ומקדשו בכלי שרת ,ומלקט את לבונתה ונותנה על גביו, <ומעלה אותו לגבי מזבח> ומעלהו, ומקטירו בכלי שרת, ומולחו, ונותנו על גבי האישים* (על האש)*;*

*קרב הקומץ - שיריה נאכלין, ורשאין הכהנים ליתן לתוכה* (ליתן לתוך השירַיִם) *יין ושמן ודבש, ואין אסורין אלא מלחמץ*'.

קתני מיהא '*בקלתות של כסף ובקלתות של זהב*'!?

אמר רב פפא: אימא 'בכלים הראויין לכלי שרת' (אם היה מקדישן).

מכלל - דכפיפה מצרית לא חזיא! כמאן? דלא כרבי יוסי ברבי יהודה, דתניא: '*כלי שרת שעשאן של עץ - רבי פוסל* ([במנחות] ובמסכת סוכה יליף טעמא בפרק 'החליל' (נ,ב)) *ורבי יוסי ברבי יהודה מכשיר*'.

אפילו תימא רבי יוסי ברבי יהודה: אימר דאמר רבי יוסי ברבי יהודה בחשובין (בכלי עץ חשובין), בפחותין מי אמר? לית ליה לרבי יוסי ברבי' יהודה [מלאכי א,ח: וכי תגישון עור לזבח אין רע, וכי תגישו פסח וחלה אין רע] הקריבהו נא לפחתך [הירצך או הישא פניך אמר ה' צבאות]?

'*ונותנה לכלי שרת ומקדשה בכלי שרת*' -

שמעת מינה כלי שרת אין מקדשין אלא מדעת (שהנותנו בהן: צריך שיתננו לשם כך)!

(ואם תאמר "הרי מנחה קדושה עומדת, שהקדישה בפה"!? - קדושת פה אינה אלא קדושת דמים, ואינה קדושת הגוף, ואינה נפסלת בטבול יום ובלינה, ואם נטמאת – נפדית; קדשה בכלי - קידשה קדושת הגוף, ונפסלת בטבול יום ובלינה, ואין לה פדיון)

אימא 'נותנה בכלי שרת לקדשה בכלי שרת' (התורה הצריכתו ליתנו בכלי שרת כדי שיקדשנה הכלי, ואפילו אינו מתכוין לכך).

'*ונותן עליה* (הזר) *שמנה ולבונתה*' (ואין צריך כהן לכך) -

שנאמר [ויקרא ב,א: ונפש, כי תקריב קרבן מנחה לה' - סלת יהיה קרבנו] ויצק עליה שמן ונתן עליה לבונה (והדר והביאה אל בני אהרן וגו').

'*ומוליכה אצל כהן*' -

דכתיב (ויקרא ב,ב) והביאה אל בני אהרן [הכהנים וקמץ משם מלא קמצו מסלתה ומשמנה על כל לבנתה; והקטיר הכהן את אזכרתה המזבחה אשה ריח ניחח לה'].

'*וכהן מוליכה אצל מזבח*' -

דכתיב [ויקרא ב,ח: והבאת את המנחה אשר יעשה מאלה לה' והקריבה אל הכהן] והגישה אצל המזבח.

'*מגישה בקרן דרומית מערבית כנגד חודה של קרן ודיו*' -

מנלן?

דכתיב (ויקרא ו,ז) וזאת תורת המנחה (כל המנחות במשמע): הקרב אותה בני אהרן לפני ה' אל פני המזבח; ותניא [ספרא צו פרשתא ב ה"ד]: '*לפני ה' - יכול במערב* (יגיענה לדופן מערבי של מזבח, דהיינו 'לפני ה')?

(שההיכל במערב, והמזבח בחצר, שלשים ושתים אמה רחבו, ממוצע באמצע העזרה; וכן ההיכל – ממוצע, באמצע העזרה, זה מול זה שלשים ושתים אמה: היכל וכתליו חללו עשרים, וכתליו: שש אמה עובי כותל צפוני וששה לכותל דרומי; נמצא מערבו של מזבח לפני ה', דאין מפסיק כלום בינו לבין ההיכל, דאילו אולם שלפני ההיכל פתוח הוא, ורחבו עשרים אמה ככל חללו של היכל;)

*תלמוד לומר: 'אל פני המזבח';*

*אי 'אל פני המזבח' - יכול בדרום?*

*תלמוד לומר 'לפני ה'!*

*הא כיצד?*

*מגישה בקרן דרומית מערבית, כנגד חודה של קרן - ודיו* (כל מה שיכול לקרבו כלפי מערב, ובלבד שיהא שם קצת דרום, משום 'אל פני המזבח'; דאי לאו כנגד חודה - ליכא לפני ה' כלל, שהרי זויות ההיכל כולם כנגד זויות המזבח)*;*

[הלכה ה] *רבי אלעזר אומר: יכול יגישנה במערבה של קרן* (דורשו למקרא בענין אחר, וכך דורשו: מתוך שנאמר 'לפני ה' אל פני המזבח' - יכול יגישנה לאחד מהן: רצה למערב רצה לדרומה? והכי גרסינן לה בתורת כהנים) *או לדרומה של קרן* (כך תשיבני)*? אמרת: כל מקום שאתה מוצא שני מקראות: אחד מקיים עצמו ומקיים דברי חבירו, ואחד מקיים עצמו ומבטל דברי חבירו - מניחין את שמקיים עצמו ומבטל חבירו, ותופסין את שמקיים עצמו ומקיים חבירו* (דכיון דאפשר לקיים את שניהם - תו לא תוקמה 'רצה זה עושה - רצה זה עושה', אלא תפוס המקיים את שניהם)*; כשאתה אומר 'לפני ה' = במערב - ביטלתה 'אל פני המזבח' = בדרום, וכשאתה אומר 'אל פני המזבח' = בדרום קיימתה 'לפני ה' = במערב; הא כיצד? - מגישה לדרומה של קרן* (הכי גרסינן לה בתורת כהנים: 'לדרומה של קרן' - ולא בעי כנגד חודה).

והיכן קיימתה (הלא חוץ לכנגד זויות ההיכל הוא)?

אמר רב אשי: קסבר האי תנא (רבי אלעזר): כוליה מזבח בצפון קאי. (**בצפון** - בחלק צפוני של עזרה, ולית ליה דמזבח מכוון כנגד ההיכל וכתליו נמצא דרומו של מזבח כנגד אמצע פתח ההיכל, הלכך יגישנה 'אל פני המזבח' – בדרום, ובלבד שיהא סמוך למערב; נמצא מקיים את שניהם, והוא הדין נמי אם היה מזבח משוך מעט מכנגד זויות דרומית ההיכל ולצפון, שיהא דרומו של מזבח כנגד ההיכל - הוה מצי לקיים את שניהם, ד'כנגד ההיכל' קרינן ביה 'לפני ה'', ובלבד שיגיש סמוך לקרן - דהיינו אצל מערב; והא דנקט למשמע מינה כוליה מזבח בצפון קאי - משום דשלש מחלוקות הן בדבר זה: רבי יהודה אית ליה 'מזבח מכוון כנגד היכל וכתליו' – בפרק קמא דיומא (טז,א), ורבי אליעזר בן יעקב אית ליה 'כוליה מזבח בדרום קאי', דאמר צפוני שהוא צד פנוי מכלום; ורבי יוסי הגלילי אית ליה כוליה מזבח בצפון קאי - בזבחים בפרק 'קדשי קדשים' (נט,א); הלכך לרבי אלעזר דהכא - דשמעינן ליה על כרחנו דקאמר 'זוית דרומית של מזבח לפנים מכנגד זוית של היכל הוא', ופליג אדרבי יהודה ואדרבי אליעזר בן יעקב - מוקמינן ליה כרבי יוסי הגלילי, דסבירא ליה דכוליה מזבח בצפון, ולא מוקמינן ליה במחלוקת רביעית.)

מאי '*ודיו*' (מאי תיסק אדעתיה דנבעי טפי)?

אמר רב אשי: איצטריך: סלקא דעתא אמינא תיבעי הגשת מנחה גופה (ולא הכלי שהיא בה, אלא יכוף הכלי שיהא נוגע סולת למזבח) - קמשמע לן.

ואימא הכי נמי?

אמר קרא '[ויקרא ב,ח: והבאת את המנחה אשר יעשה מאלה לה'] והקריבה אל הכהן והגישה אל המזבח'; מה הקרבה אצל כהן בכלי - אף הגשה אצל מזבח בכלי.

'*ומסלק את לבונתה לצד אחד*' -

כי היכי דלא תקמוץ בהדי מנחה, כדתנן [מנחות פ"א מ"ב]: '*קמץ ועלה בידו צרור או גרגר מלח או קורט לבונה – פסול*'(משום דהוה קומץ חסר):

'*וקומץ ממקום שנתרבה שמנה*' -

מנלן?

דכתיב [ויקרא ב,טז: והקטיר הכהן את אזכרתה] מגרשָׂהּ ומשמנה [על כל לבנתה אשה לה'].

'*ונותנו לתוך כלי שרת ומקדשו בכלי שרת*' -

למה לי? הא קדשה חדא זימנא?

מידי דהוה אדם: דם, אף על גב דקדישתיה סכין בצואר בהמה (סכין הוי כלי שרת, דתניא (יומא יב,ב) '*כל הכלים שעשה משה - משיחתן מקדשתן; מכאן ואילך עבודתן מחנכתן*') - הדר מקדיש ליה בכלי שרת (שמקבלו בכלי שרת, כדכתיב 'וישם באגנות' (שמות כד,ו)) - הכא נמי לא שנא.

'*ומלקט את לבונתה ונותנה על גביו*' -

דכתיב [ויקרא ו,ח: והרים ממנו בקמצו מסלת המנחה ומשמנה] ואת כל הלבונה אשר על המנחה [והקטיר המזבח, ריח ניחח אזכרתה לה'] (גבי הקטרה כתיב: דמקטר קומץ ולבונה כי הדדי).

'*ומעלהו*

(סוטה טו,א)

*ומקטירו בכלי שרת*' -

בכלי שרת מקטיר ליה? (הכי גרסינן: ומקטירו סלקא דעתך? ולא גרס 'אטו בכלי שרת מקטר ליה'; והכי קא קשיא ליה 'מקטירו סלקא דעתך' - והרי עדיין לא מלחה!? וסיפא קתני 'ומולחו ונותנו על גבי האשים', אלמא השתא הוא דמקטר ליה)

אלא אימא: מעלהו בכלי שרת להקטירו (כלומר: מעלהו בכלי שרת להקטירו לאחר שימלחנו).

'*ומולחו ונותנו על גבי האישים*' –

דכתיב (ויקרא ב,יג) וכל קרבן מנחָתְךָ בַּמֶּלַח תמלח [ולא תשבית מלח ברית אלקיך מעל מנחתך; על כל קרבנך תקריב מלח].

'*קרב הקומץ - שִיָרֶיהָ נאכלין*' -

מנלן?

דכתיב [ויקרא ב,ב: והביאה אל בני אהרן הכהנים, וקמץ משם מלא קמצו מסלתה ומשמנה, על כל לבנתה] והקטיר הכהן את אזכרתה [המזבחה אשה ריח ניחח לה'], וכתיב (ויקרא ב,ג) והנותרת מן המנחה לאהרן ולבניו [קדש קדשים מאשי ה'].

'*קרב הקומץ*' (דקתני דמתיר שירים באכילה - מאימת חשיב 'קריבה' להתיר שירים?) -

למר (לרבי יוחנן) כדאית ליה (משתיצת האור ברובו) ולמר (ולרבי חנינא) כדאית ליה (משתשלוט בו ואפילו מעט), דאיתמר:

הקומץ - מאימתי מתיר שיריים באכילה?

רבי חנינא אמר: משתשלוט בו האור,

רבי יוחנן אמר: משתיצת האור ברובו.

'*ורשאין הכהנים ליתן לתוכו יין ושמן ודבש*' -

מאי טעמא?

אמר קרא (גבי מתנות כהונה כתיב): [במדבר יח,ח: וידבר ה' אל אהרן ואני הנה נתתי לך את משמרת תרומתי לכל קדשי בני ישראל לך נתתים] למשחה [ולבניך לחק עולם] – לגדולה, כדרך שהמלכים אוכלין.

'*ואין אסורין אלא מלחמץ*' –

דכתיב (ויקרא ו,י) לא תֵאָפֶה חמץ חלקם [נתתי אתה מאשי קדש קדשים הוא כחטאת וכאשם];

אמר רבי שמעון בן לקיש: אפילו חלקם (שִירַיִם) לא תאפה חמץ (דדרשינן ליה האי 'חלקם' דקרא - נמי לפניו, א'לא תאפה').

כל המנחות [טעונות שמן ולבונה, וזו אינה טעונה לא שמן ולא לבונה; כל המנחות באות מן החטין, וזו באה מן השעורין]:

וכל המנחות טעונות שמן ולבונה? והאיכא מנחת חוטא (הבא על חטא דמטמא מקדש, ושבועת העדות, ושבועת ביטוי) דרחמנא אמר [ויקרא ה,יא: ואם לא תשיג ידו לשתי תרים או לשני בני יונה והביא את קרבנו אשר חטא עשירת האפה סלת לחטאת] לא ישים עליה שמן ולא יתן עליה לבונה [כי חטאת הוא]?

הכי קאמר (כלומר: לא קתני מילתא באנפי נפשיה, אלא כרוך ותני הכי): כל המנחות טעונות שמן ולבונה ובאות מן החיטין (כלומר ושאינם טעונות באות מיהת חטין) ובאות סלת (כלומר: חדא מהני מעליותא אית בהו); (כיצד?) מנחת חוטא - אף על פי שאינה טעונה שמן ולבונה - באה מן החטין ובאה סלת; מנחת העומר - אף על פי שהיא באה מן השעורין - טעונה שמן ולבונה ובאה גרש; וזו אינה טעונה לא שמן ולא לבונה, ובאה מן השעורין, ובאה קמח.

תניא: '*אמר רבי שמעון: בדין הוא שתהא מנחת חוטא טעונה שמן ולבונה, שלא יהא חוטא נשכר* (להקל במנחתו יותר משאר מנחות)*, ומפני מה אינה טעונה? - שלא יהא קרבנו מהודר; ובדין הוא שתהא חטאת חלב* (כל חטאת סתם קרי 'חטאת חלב', דבתר חלב כתיב: 'כל חלב וכל דם לא תאכלו', (ויקרא ג,יז) וכתיב בתריה פרשת חטאת) *טעונה נסכים* (סולת למנחה ועשרון לכבש יין ושמן רביעית ההין - כמו שמקריבין לעולה ושלמים)*, שלא יהא חוטא נשכר; ומפני מה אינה טעונה* (דכתיב בפרשת נסכים (במדבר טו,ג) 'לפלא נדר או בנדבה': הבא בנדר ונדבה טעון נסכים ואין חטאת ואשם טעונים נסכים)*? - שלא יהא קרבנו מהודר; אבל חטאתו של מצורע ואשמו טעונין נסכים, לפי שאין באין על חטא* (איתרבו בהדיא לנסכים במסכת מנחות בפרק 'שתי מדות' (צא,א))'.

 איני!? והאמר רבי שמואל בר נחמני אמר רבי יונתן: על שבעה דברים נגעים באין וכו' (ומפרש להו בערכין בפרק 'יש בערכין' (דף טז,א))!?

התם - מנגעיה הוא דאיכפר ליה (יסורים ובשת של נגע כִפרוּ לו על אותו חטא), כי מייתי קרבן - לאשתרויי בקדשים הוא דקא מייתי (שיש טומאות שהצריכן הכתוב כפרה לטהרתן: זב וזבה ויולדת ומצורע ונזיר שנטמא).

אלא מעתה: חטאת נזיר (שמביא במלאת ימי נזרו: חטאת ועולה ושלמים) - תהא טעונה נסכים לפי שאינה באה על חטא?

סבר לה כרבי אלעזר הקפר, דאמר: נזיר נמי חוטא הוא (שציער עצמו מן היין).

רבן גמליאל אומר כשם [כשם שמעשיה מעשה בהמה - כך קרבנה מאכל בהמה]:

תניא: '*אמר להן רבן גמליאל לחכמים: סופרים הניחו לי, ואדרשנה כמין חומר* (בוטו"ן בלע"ז, והוא של זהב, וחותמים בו שני צוארי חלוק לנוי)*,*

(סוטה טו,ב)

*דשמעיה לרבי מאיר* (בוטו"ן בלע"ז, והוא של זהב, וחותמים בו שני צוארי חלוק לנוי), דקאמר (בפרק קמא (לעיל ח,א) גבי 'במדה שאדם מודד')*: היא האכילתו מעדני עולם - לפיכך קרבנה מאכל בהמה!*

*אמרו ליה: התינח עשירה, עניה* (לא האכילתו מעדנים למה מביאה מאכל בהמה) *מאי איכא למימר? אלא כשם שמעשיה מעשה בהמה* (שהפקירה עצמו לתשמיש למי שאינה בן זוגה) *כך קרבנה מאכל בהמה*'.

משנה:

היה (הכהן) מביא פילי (כוס של מים) של חרס, ונותן לתוכה חצי לוג מים מן הכיור (דכתיב 'מים קדושים' (במדבר ה,יז) - ואין 'קדושים' אלא שנתקדשו בכלי; הכי תניא בסיפרי);

רבי יהודה אומר: רביעית;

כשם שממעט (רבי יהודה) בכתב (בכתב המגילה לקמן במתני') - כך ממעט (כאן) במים.

נכנס להיכל ופנה לימינו; ומקום (ניכר מתוך שאר רצפת ההיכל) היה שם, אמה על אמה, וטבלא של שיש - וטבעת היתה קבועה בה (לאחזה בטבעתה ולהגביהה מבין הרצפה שהיא כולה באבני שיש); כשהוא מגביה ונוטל עפר מתחתיה ונותן (צריך ליתן שיעור) כדי שיראה על המים (שיהא נראה וניכר על פני המים), שנאמר [במדבר ה,יז: לקח הכהן מים קדשים בכלי חרש] ומן העפר אשר יהיה בקרקע המשכן יקח הכהן ונתן אל המים (מדלא כתיב 'ונתן במים' אלא 'אל המים' - משמע שלא יהא נבלע בתוכן).

גמרא:

תנא '*פילי של חרס חדשה - דברי רבי ישמעאל*'.

מאי טעמא דרבי ישמעאל (דבעי חדשה)?

גמר 'כלי' 'כלי' ממצורע: מה להלן חרס חדשה - אף כאן חרס חדשה.

והתם מנלן?

דכתיב [ויקרא יד,ה: וצוה הכהן] ושחט את הצפור האחת אל כלי חרש על מים חיים' - מה 'מים חיים'? שלא נעשתה בהן מלאכה (דהא 'חיים' כתיב) - אף כלי שלא נעשתה בו מלאכה.

אי מה להלן 'מים חיים' אף כאן 'מים חיים'?

לרבי ישמעאל (דפרכת הא אליביה) - הכי נמי (דבעינן מים חיים לסוטה, דהא מן הכיור הוא נוטל, ושמעינן ליה לרבי ישמעאל בעלמא), דאמר רבי יוחנן: מי כיור - רבי ישמעאל אומר מי מעיין הן (דהיינו 'חיים'), וחכמים אומרים: משאר מימות הן (אם רצה ליתן לתוכו מי מקוה - יתן).

איכא למיפרך (בהא גזירה שוה דרבי ישמעאל דגמר 'כלי' 'כלי' ממצורע): מה למצורע שכן טעון עץ ארז ואזוב ושני תולעת (לפיכך כלי שלו חדש - תאמר בסוטה שאין בה כל אלו)?

אמר רבה: אמר קרא 'בכלי חרס' - כלי שאמרתי לך כבר (הכי משמע ליה לרבה: מדלא כתיב 'ולקח כלי חרש ונתן בו מים', וכתיב '**ב**כלי חרש' - משמע שכבר הוזכר כלי זה במקום אחר, ואמר רחמנא הכא: שבאותו כלי שאמרתי לך במקום אחר קח אותם, ומאי ניהו? - דמצורע).

אמר רבא: לא שנו (רבנן דמתניתין, דבעו חרס, ומכשרי בישן) אלא שלא נתאכמו פניו (הושחרו פניו על ידי האור), אבל נתאכמו פניו – פסולין.

מאי טעמא?

דומיא דמים: מה מים שלא נשתנו - אף כלי שלא נשתנה (אף על גב דלא גמרי ממצורע, מיהו מינה ובה גמרי: כלי דסוטה ממי סוטה; ונהי דמי סוטה לרבנן לאו 'חיים' נינהו, דמכשרי בשאר מימות, מיהת 'לא נשתנו' ו'כלי' - נמי בעינן, דלא נשתנה).

בעי רבא: נתאכמו והחזירן לתוך כבשן האש (של יוצר, שמצרפים בו את הקדרות של חרס חדשות) ונתלבנו מהו?: מי אמרינן כיון דאידחו אידחו? או דילמא כיון דהדור הדור?

תא שמע: '*רבי אלעזר אומר: עץ ארז ואזוב ושני תולעת שהפשיל בהן קופתו לאחוריו – פסולין*' (מדלא קתני 'שנעשה בהן מלאכה' – שמע מינה: אמלאכה לא קפיד, אשינויא קפיד, ואלו נתעקמו במשאוי), והא התם הדרי ומפשטי (וקתני 'פסולין' - אלמא כיון דאידחו אידחו)!

התם - דאיקלוף איקלופי (שעל ידי המשוי נתקלפו מקליפתן, דשינויא דלא הדר הוא).

נכנס להיכל ופנה לימינו:

מאי טעמא?

דאמר מר (בסדר יומא (נח,ב) ובשחיטת קדשים (סב,ב)): כל פינות שאתה פונה לא יהו אלא דרך ימין (ויליף לה מ'פונים' 'פונים' דשנים עשר בָקָר דְיַם שעשה שלמה).

מקום היה שם אמה [על אמה, וטבלא של שיש - וטבעת היתה קבועה בה]:

תנו רבנן: '[במדבר ה,יז: ולקח הכהן מים קדשים בכלי חרש] *ומן העפר אשר יהיה* [בקרקע המשכן יקח הכהן ונתן אל המים]' (אי לא היה כתיב **ב**קרקע, הוה אמינא בָעִינָן מקרקע המשכן ממש; אבל השתא, דכתיב **ב**קרקע - משמע דאינו מקפיד, אלא שיכניס העפר להיכל) *יכול יתקן* (יזמין עפר) *מבחוץ ויכניס* (בהיכל ודיו בכניסתו)*? - תלמוד לומר 'בקרקע המשכן'* (בקרקעיתו)*;*

*אי 'בקרקע המשכן'* (קא דרשינן, ולא כתיב 'אשר יהיה')*, יכול* (לא מצא שם עפר תיחוח נוח לינטל) *יחפור* (שם) *בקרדומות?*

*תלמוד לומר 'אשר יהיה'* (ומדלא כתיב 'ומקרקע המשכן יקח' שמע מינה: לא הקפיד אלא שיהא מונח בקרקעית המשכן שעה אחת)*; הא כיצד? יש שם* (עפר תיחוח) *– הבא* (משם)*; אין שם - תן שם* (על הקרקעית וחוזר ונוטלו ונותנו לתוך המים)'.

תניא אידך (פליגא אהך קמייתא, ותנאי היא, כדקתני בה פלוגתא דתנאי; והך דלעיל מיתוקמא כאיסי בן מנחם): '*ומן העפר אשר יהיה* (במשכן, מדלא כתיב 'מקרקע המשכן יקח' - אינו מקפיד אלא שיכניס להיכל:) *מלמד שהיה מתקן מבחוץ ומכניס* (מבפנים להיכל, ונותן אל המים, ואין צריך להניחו בקרקע ההיכל)*;*

*'בקרקע המשכן'* (למאי אתא? כיון דילפינן מ'אשר יהיה' דאין צריך ליטלו מעל גבי קרקעית) *- איסי בן יהודה אומר: להביא קרקע*

(סוטה טז,א)

*שילה נוב וגבעון ובית עולמים* (איסי בן יהודה אומר להביא קרקע בית עולמים)*;* (הכי גרסינן לה בסיפרי, ולא גרס 'לרבות שילה ונוב וגבעון ובית עולמים': דשילה - משכן הוא, ולא צריך לרבויא, דהוא עיקר הכתוב; ונוב וגבעון - אין משקין בה סוטות, דהא במה הואי, ולא הוה שם ארון אלא מזבח הנחושת לבדו, ולא קרבה בהן מנחת סוטה, ולא שום חובת יחיד שאין לה זמן קבוע, כדאמר בשחיטת קדשים (קיז,א) ובמגילה (ט,ב); אבל בית עולמים הוצרך לרבות, שלא תאמר 'משכן' נאמר, ולא 'מקדש'; בית המקדש שבירושלים קרי ליה 'בית עולמים' לפי שאין אחר קדושתו היתר במקום אחר, ושוב לא שרתה שכינה במקום אחר;)

*איסי בן מנחם אומר: אינו צריך* (לרבות בית העולמים)*: ומה בטומאה קלה* (ליכנס בטומאת הגוף למקדש, שאינה במיתת בית דין אלא כרת) *- לא חלק הכתוב* (בין מקדש למשכן: שנאמרו בפרשת פרה אדומה שני פסוקים: כי את מקדש ה' טמא (במדבר יט,כ) את משכן ה' טמא (במדבר יט,יג))*, בטומאת אשת איש - חמורה - לא כל שכן* (שהושוו מקדש ומשכן לבודקה ולבערה מתוכן)*!*

*אם כן מה תלמוד לומר 'בקרקע המשכן'? - שלא יביא מתוך קופתו* (לתוך כלי, ויכניס להיכל; אלא מקרקעיתו יטול, ואם אין שם - יביא ויניח שם, ואחר כך יטלנו, ונתקיים 'אשר יהיה' ונתקיים 'בקרקע' כדדרשינן לעיל; ובספרי לא תני הכי להך ברייתא; ואומר אני: מדרש שני הוא בפנים אחרים)'.

איבעיא להו: אין שם עפר מהו שיתן אפר?

(פלוגתא דבית שמאי ובית הלל בשחיטת חולין (פח,ב) גבי כיסוי הדם:) אליבא דבית שמאי לא תיבעי לך, דאמרי 'לא מצינו אפר שקרוי עפר' (בית שמאי אומרים 'עפר שריפה' נקרא, 'עפר' סתמא לא אקרי); כי תיבעי לך אליבא דבית הלל, דאמרי 'מצינו אפר שקרוי עפר' (דאמרי 'אפר קרוי עפר', דכתיב (במדבר יט,יז) ולקחו לטמא מ**ע**פר שרפת החטאת) – מאי? אף על גב דאיקרי עפר - הכא 'בקרקע המשכן' כתיב (וקרא יתירא הוא, דהא אתרבי מ'אשר יהיה' דאין צריך לחופרו משם, הילכך למעוטי אפר אתא, ולמידרש: דבעינן דומיא דקרקע המשכן)? או דילמא האי 'בקרקע המשכן' - לכדאיסי בן יהודה ולכדאיסי בן מנחם הוא דאתי?

תא שמע, דאמר רבי יוחנן משום רבי ישמעאל: '*בשלשה מקומות הלכה עוקבת* (מקפחת את עקבו, מעמדו ועוקרת) *מקרא* (בשלשה מקומות הלכה למשה מסיני באה ועוקרת את הפסוק)*:*

*1. התורה אמרה* [ויקרא יז,יג: ואיש איש מבני ישראל ומן הגר הגר בתוכם אשר יצוד ציד חיה או עוף אשר יאכל, ושפך את דמו וכסהו] *בעפר* (לענין כסוי הדם, ולא הכשיר דבר אחר)*, והלכה בכל דבר* (המגדל צמחים, כגון (הגיר) והזרניך והסיד וחרסית ולבינה שכתשה)*;*

*2. התורה אמרה* (בנזיר [במדבר ו,ה: כל ימי נדר נזרו תער לא יעבר על ראשו; עד מלאת הימם אשר יזיר לה' קדש יהיה גדל פרע שער ראשו) *בתער, והלכה בכל דבר* (דתנן (נזיר פ"ן מ"ג; דף לט,א): '*נזיר שגילח - בין בזוג בין בתער, או שספסף כל שהוא – חייב*'.)

(ואי תימא אין זו עקירה אלא תוספת - איברא עקירה היא, שמלקין אותו על כך, ואסור להכות את ישראל בחנם, שהרי אמרה תורה (דברים כה,ג) 'לא יֹסיף' - 'פן יוסיף'.

ואף על גב דבכולהו קראי דרשינן בשחיטת חולין (פח,ב) ובגיטין (כא,ב) ובנזיר (לט,ב) לרבי ישמעאל לא משמע ליה קראי ד'וכתב לה' דמרבינן מיניה לרבות כל דבר, דריש ליה 'בכתיבה מתגרשת, ואינה מתגרשת בכסף', כדדרשינן לה התם; וכן כולן; אלא אהלכה למשה מסיני סמכינן, וקראי אסמכתא בעלמא הוא; הלכך שאר מדרשים ריבויין דכל התורה כולה - לא חשיב להו רבי ישמעאל כהלכה עוקבת מקרא אלא הני תלת; ובמסכת קידושין ירושלמי מצאתי משנה זו דרבי ישמעאל, ואין תער מן השלשה - אלא מרצע! והכי תניא התם: 'התורה אמרה 'ספר' והלכה בכל דבר התלוש; התורה אמרה 'עפר' והלכה בכל דבר המגדל צמחים; התורה אמרה 'מרצע' והלכה אמרה אפילו סול וסירה' והוא נראה בעיני מאד דהך דתער - מוספת הוא;)

*3. התורה אמרה* (לענין גט כריתות) [דברים כד,א: כי יקח איש אשה ובעלה, והיה אם לא תמצא חן בעיניו כי מצא בה ערות דבר וכתב לה] *ספר* [כריתת ונתן בידה ושלחה מביתו]*, והלכה בכל דבר* (שכתבו עליו: על עלה של זית, על הנייר ועל הלוח)',

ואם איתא - ליחשוב נמי האי? (ואם איתא. דאפר נמי כשר ליחשב נמי דבהא הלכה עוקבת מקרא דהתורה אמרה עפר והלכה אמרה אף אפר וממשמעותיה לא משמע לן דהא לרבי ישמעאל עפר לאו ממשמעותיה ממש נפקא ליה לענין כיסוי הדם)?

תנא ושייר (לא חשבינהו לכולהו מקומות).

ומאי שייר דהאי שייר?

שייר מצורע (בתגלחת שניה) דתניא: [ויקרא יד,ט] *והיה ביום השביעי יגלח את כל שערו*  *- כלל - את ראשו ואת זקנו ואת גבת עיניו- פרט – ואת כל שערו יגלח* [וכבס את בגדיו ורחץ את בשרו במים וטהר] *- חזר וכלל: כלל ופרט וכלל אי אתה דן אלא כעין הפרט: מה פרט מפורש - מקום כינוס שער, ונראה - אף כל מקום כינוס שער ונראה* (שהוא [המצורע] צריך שני תגלחות, דכתיב: 'וכבס המטהר את בגדיו [ויקרא יד,ח] 'והיה ביום השביעי יגלח את כל שערו וגו' [וכבס את בגדיו]. בתגלחת ראשונה לא כתב כלל ופרט, אלא 'את כל שערו' סתם, דמשמע כל גופו: זרועותיו ושוקיו ובית השחי, שיהא כל גופו חלק כדלעת, ובתגלחת שניה כתוב בכלל ופרט, דמשמע מקום כינוס שיער: שיהא שם קיבוץ שיער הרבה, למעוטי זרועותיו ושוקיו שאינו 'מכונס ונראה' - למעוטי בית השחי).

מה רבי? - רבי שיער הרגלים (דאותו מקום, ולישנא מעלייתא נקט); מאי מיעט? - מיעט דבית השחי ודכוליה גופיה; והלכתא: מגלח כדלעת (אף בתגלחת שניה, קתני דמגלח כל גופו), דתנן (במסכת נגעים (פי"ד מ"ב)): '*בא לו להקיף* (לגלחו כולו, לשון 'לא תקיפו פאת ראשכם' (ויקרא יט,כז)) *את המצורע - מעביר תער על כל בשרו*' (ובתגלחת ראשונה קאי) וקתני סיפא: '*וביום השביעי מגלחו תגלחת שניה כתגלחת ראשונה* (ולא גרסינן 'יגלחנו שתהא תגלחת וכו', דלאו אקרא קאי - אלא לשון המשנה: '*ומגלחו תגלחת שניה כתגלחת ראשונה*' תנן בה, אלמא שניה נמי כדלעת, דהא תנא ליה בתגלחת ראשונה '*מעביר תער על כל בשרו*').

אמר רב נחמן בר יצחק: (מצורע לא שיורא הוא) כי קא חשיב 'הלכה עוקבת מקרא' (כגון ספר, תער, עפר - דכתיב בהדיא, והלכה עוקבת - מוספת על המקרא), הא 'עוקבת' - ~~[מדרבנן]~~ מדרש היא!

רב פפא אמר: כי קא חשיב – 'הלכה עוקבת ועוקרת'; הא [מצורע] – עוקבת ומוספת היא.

רב אשי אמר: הא מתניתא (דקתני 'מקום כינוס שיער ונראה') - מני? - רבי ישמעאל היא, דדריש (כל התורה כולה) כללי ופרטי (בכלל ופרט, כדאמרינן בשבועות בפ"ג (כו,א): '*רבי ישמעאל שימש את רבי נחוניא בן הקנה שהיה דורש את כל התורה בכללי ופרטי, ורבי עקיבא שימש את נחום איש גם זו שהיה דורש כל התורה בריבויי ומיעוטי*'; וכבר פירשתי כל משמעות כלל ופרט וריבוי ומיעוט וחילוקן במסכת סוכה בפרק 'החליל' (דף נ,ב)).

(סוטה טז,ב)

'כדלעת' (הא דקתני מגלחו תגלחת שניה כראשונה) מני? - רבי עקיבא היא, דדריש ריבויי ומיעוטי, דתניא: [ויקרא יד,ט: והיה ביום השביעי יגלח את כל שערו את ראשו ואת זקנו ואת גבת עיניו ואת כל שערו יגלח; וכבס את בגדיו ורחץ את בשרו במים וטהר] '*והיה ביום השביעי יגלח את כל שערו' – ריבה; 'את ראשו ואת זקנו ואת גבות עיניו' – מיעט; 'ואת כל שערו יגלח' - חזר וריבה; ריבה ומיעט וריבה - ריבה הכל*'.

מאי ריבה? - ריבה דכוליה גופיה; ומאי מיעט? - מיעט שיער שבתוך החוטם.

מאי הוי עלה (דבעיין דלעיל 'אם אין שם עפר - מהו שיתן שם אפר')?

תא שמע, דאמר רב הונא בר אשי אמר רב: 'אין שם עפר - מביא רקבובית ירק ומקדש (נותנו במקום, והמקום מקדשו, וחוזרו ונוטלו ונותנו למים)'!

ולא היא: רקבובית ירק - הוא דהואי עפר, אפר לא הואי עפר.

(הכי גרסינן: מביא רקבובית ירק ומקדש רקבובית ירק הוא דהוי עפר וכו'. ולא גרס 'ולא היא').

כדי שיראה על המים:

תנו רבנן [דומה לפסרי במדבר פסקא י פ" מ"]: '*שלשה צריכין שיראו: עפר סוטה* (דכתיב (במדבר ה,יז) 'אל המים' - שיראה עליהן; מדלא כתיב 'במים')*, ואפר פרה* (דגזירה שוה גמירי מהדדי: עפר סוטה ואפר פרה, כדלקמן)*, ורוק יבמה* ([דברים כה,ט: ונגשה יבמתו אליו **לעיני הזקנים וחלצה** נעלו מעל רגלו **וירקה** בפניו, וענתה ואמרה: ככה יעשה לאיש אשר לא יבנה את בית אחיו] )*;*

*משום רבי ישמעאל אמרו: אף דם צפור* (של מצורע, ששוחטו 'אל כלי חרס על מים חיים', וצריך שלא יתן מים אלא כשיעור שיהא דם צפור ניכר בהן)'.

מאי טעמא דרבי ישמעאל?

דכתיב [ויקרא יד,ו: את הצפר החיה יקח אתה ואת עץ הארז ואת שני התולעת ואת האזב] וטבל אותם [ואת הצפר החיה] בדם הצפֹר [השחטה על המים החיים], ותניא: '*'בדם' - יכול בדם ולא במים? תלמוד לומר 'מים'* ('מים' גרס, ולא גרס 'במים', דהא 'על המים החיים' כתיב בקרא)*;*

*אי מים - יכול במים ולא בדם?*

*תלמוד לומר 'בדם';*

*הא כיצד?*

*מביא מים שדם ציפור ניכר בהן* (בצפור דרור שיערו חכמים, שאין במינה גדולה שמדחה את המים, ולא קטנה שנדחת מפני המים [שהן רביעית])'.

וכמה (הן)?

רביעית (כדמפרש לקמן).

ורבנן?

ההוא לגופיה, דהכי קאמר רחמנא: אטביל בדם ובמים (ואפילו אין ניכר).

ורבי ישמעאל?

אם כן לכתוב רחמנא 'וטבל בהם בדם'; [ויקרא יד,נא: ולקח את עץ הארז ואת האזב ואת שני התולעת ואת הצפר החיה וטבל אתם בדם הצפר השחוטה] ובמים [החיים והזה אל הבית שבע פעמים] למה לי? - לניכר.

ורבנן?: אי כתב רחמנא 'וטבל בהם' - הוה אמינא האי לחודיה והאי לחודיה; כתב רחמנא 'בדם... ובמים' לערבן.

ורבי ישמעאל - לערבן - קרא אחרינא: כתיב (ויקרא יד,נ) ושחט את הצפור האחת [אל כלי חרש על מים חיים] (ששוחט לתוך המים, והרי הן מעורבין מעיקרא).

ורבנן?

אי מההוא - הוה אמינא לישחטיה סמוך למנא, ונינקטינהו לוורידין (יאחזם בין אצבעותיו שלא יצא מהן דם), ולקבליה לדם במנא אחרינא - קא משמע לן.

בעא מיניה רבי ירמיה מרבי זירא: גדולה ומדחת את המים (שאין מים ניכר מפני רוב הדם), קטנה ונדחית מפני המים – מהו?

אמר ליה: לאו אמינא לך 'לא תפיק נפשך לבר מהילכתא (כל דברי חכמים שנקבעו אל תהרהר אחריהן)': בצפור דרור שיערו רבנן; אין לך גדולה שמדחת את המים ואין לך קטנה שנדחית מפני המים.

תנו רבנן: '*הקדים עפר למים* (בסוטה) *- פסול* (כדכתיב 'ונתן אל המים' - אלמא מים ברישא; וכתיב 'ועשה לה הכהן את כל התורה הזאת' - דבעינן כסדר הכתוב בפרשה)*; ורבי שמעון מכשיר*'.

מאי טעמא דרבי שמעון?

דכתיב (במדבר יט,יז) ולקחו לטמא מעפר שריפת החטאת [ונתן עליו מים חיים אל כלי], ותניא [דומה לספרי במדבר פסקא י פ" מ"]: '*אמר רבי שמעון: וכי עפר הוא? והלא אפר הוא! שינה הכתוב במשמעו לדון הימנו גזירה שוה: נאמר כאן 'עפר' ונאמר להלן 'עפר' - מה להלן* (בסוטה מצותו לכתחילה) *עפר על גבי מים* (כדכתיב בה)*, אף כאן* (בפרה) *עפר על גבי מים* (מצותו כן לכתחילה ולא תימא 'ונתן עליו' – דוקא, דמשמע עפר לכתחילה)*; ומה כאן* (בפרה) *הקדים עפר למים כשר* (כדמפרש ואזיל) *- אף להלן הקדים עפר למים כשר*'.

והתם (גבי פרה) מנלן (דאם הקדים עפר למים כשר)?

תרי קראי כתיבי (באותו הפסוק: במדבר יט,יז): כתיב 'עליו' - אלמא אפר ברישא, וכתיב 'מים חיים אל כלי' - אלמא מים ברישא (משמע מים לצד הכלי ולא עפר חוצץ בינתיים)! הא כיצד? - רצה זה נותן רצה זה נותן.

ורבנן (דאמרי לעיל בסוטה הקדים עפר למים פסול)?

(אמרי לך בפרה נמי פסול:) 'אל כלי' – דוקא (דמשמע מים ברישא); (והא דכתיב) '(ונתן) עליו (מים)' – לערבן (לאחר שנתן אפר אל המים, צריך להפך המים עליו ולערבן).

ואימא 'עליו' דוקא (שיהא עפר תחילה), (והא דכתיב) '(מים חיים) אל כלי' (לאו למימרא שיהו המים לצד הכלי אלא למימר) שתהא חיותן בכלי (שלא יטול מן המעיין בכלי אחר ויתן לתוך זה, אלא בכלי זה ישאבם מן המעיין)!?

מה מצינו בכל מקום מכשיר למעלה (בסוטה - עפר הוא המכשיר את המים לבדוק אותה, וכן דם צפור של מצורע שמכשיר את המים להזאה) - אף כאן מכשיר (עפר מכשיר את המים) למעלה.

(סוטה יז,א)

במדבר פרק ה

(יח) והעמיד הכהן את האשה לפני ה’ ופרע את ראש האשה ונתן על כפיה את מנחת הזכרון מנחת קנאת הוא וביד הכהן יהיו מי המרים המאררים:

(יט) והשביע אתה הכהן ואמר אל האשה אם לא שכב איש אתך ואם לא שטית טמאה תחת אישך הנקי ממי המרים המאררים האלה:

(כ) ואת כי שטית תחת אישך וכי נטמאת ויתן איש בך את שכבתו מבלעדי אישך:

(כא) והשביע הכהן את האשה בשבעת האלה ואמר הכהן לאשה יתן ה' אותך לאלה ולשבעה בתוך עמך בתת ה' את ירכך נפלת ואת בטנך צבה:

(כב) ובאו המים המאררים האלה במעיך לצבות בטן ולנפל ירך ואמרה האשה אמן אמן:

(כג) וכתב את האלת האלה הכהן בספר ומחה אל מי המרים:

(כד) והשקה את האשה את מי המרים המאררים ובאו בה המים המאררים למרים:

משנה:

בא לו לכתוב את המגילה, מאיזה מקום הוא כותב?

מ-~~ו~~אם לא שכב איש [במדבר ה,יט: והשביע אתה הכהן ואמר אל האשה: אם לא שכב איש אתך ואם לא שטית טמאה תחת אישך - הנקי ממי המרים המאררים האלה] (שהן קללות הבאות מחמת ברכות דמשמע הא אם שטית - לא הנקי); (במדבר ה,כ) ואת כי שטית (טומאה [??]) תחת אישך [וכי נטמאת; ויתן איש בך את שכבתו, מבלעדי אישך], ואינו כותב (במדבר ה,כא) והשביע הכהן את האשה [בשבעת האלה ואמר הכהן לאשה] וכותב [את המשך הפסוק] 'יתן ה' אותך לאלה ולשבועה ובאו המים המאררים האלה במעיך לצבות בטן ולנפיל ירך' ואינו כותב [את המשך הפסוק] 'ואמרה האשה אמן אמן'.

(וכך הן סדורין בפרשה, אלא ש'והשביע הכהן את האשה בשבועת האלה ואמר הכהן לאשה' מפסיק בראש 'יתן ה' אותך', ואינו כותבו, דאינו אלא צוואה: שמצוה הכהן להשביע; וגם בסוף: 'ובאו המים המאררים במעיך לצבות בטן ולנפיל ירך' - אינו כותב סוף המקרא 'ואמרה האשה' - דהיינו קבלה, שהאשה תקבל עליה שבועה, ואין זו מן האלות).

רבי יוסי אומר: לא היה מפסיק (משהתחיל 'אם לא שכב איש אותך' עד 'אמן אמן': שהיה כותב צוואה ד'והשביע הכהן את האשה' וקבלה ד'ואמרה האשה אמן אמן').

רבי יהודה אומר: כל עצמו (לישנא בעלמא הוא: יזהר בעצמו) אינו כותב (שלא יהא כותב) אלא (אלות לבדו) 'יתן ה' אותך לאלה ולשבועה [בתוך עמך בתת ה' את ירכך נפלת ואת בטנך צבה] ובאו המים המאררים האלה במעיך [לצבות בטן ולנפל ירך] (ואפילו 'אם לא שכב איש אותך' ו'הנקי' - לא היה כותב, וכל שכן 'והשביע הכהן') ואינו כותב 'ואמרה האשה אמן אמן' (שהוא סוף המקרא הזה).

גמרא:

במאי קא מיפלגי?

בהאי קרא קמיפלגי: (במדבר ה,כג) וכתב את האלות האלה הכהן בספר [ומחה אל מי המרים]: רבי מאיר סבר: 'אלות' - אלות ממש ('יתן ה' אותך' 'ובאו המים המאררים האלה במעיך וגו'); '**ה**אלות' - לרבות קללות הבאות מחמת ברכות (הנקי ממי המרים); 'אלה' (מיעוטא הוא) - למעוטי קללות שבמשנה תורה (דאי כתב קרא 'וכתב את האלות בספר' הוה משמע אלות שבמשנה תורה: 'יככה ה' בשחפת' [דברים כחכב] - דאלה איקרו, דכתיב 'והיה בשמעו את דברי האלה הזאת וגו' (דברים כט,יח)); '**ה**אלה' - למעוטי צוואות ('והשביע הכהן את האשה', דלא תימא 'לא ידלג' - הילכך איצטריך למעטינהו) וקבלות אמן. (ולקמיה פריך: מאי שנא האי [אות] ה"י דמרבה ביה [**ה**אלות], ומאי שנא האי [אות] ה"י דממעט ביה [**ה**אלה]?)

ורבי יוסי?

כולהו (ריבויא) כדקאמרת ('אלות' - אלות ממש; '**ה**אלות' - הקללות הבאות מחמת ברכות; 'אלה' - למעוטי שבמשנה תורה ושבתורת כהנים); (אבל ה"י ד'**ה**אלה' - לא תדרוש למעוטי צוואות וקבלות, דאתא) 'את' - לרבות צוואות וקבלות (וה"י ד**ה**אלה - אורחיה הוא).

ורבי מאיר?

'את'ים לא דריש.

ורבי יהודה?

כולהו (ההי"ן דקרא) - במיעוטי דריש להו: 'אלות' - אלות ממש; '**ה**אלות' - למעוטי קללות הבאות מחמת ברכות; 'אלה' - למעוטי קללות שבמשנה תורה; '**ה**אלה' - למעוטי צוואות וקבלות.

ורבי מאיר, מאי שנא האי ה"י דמרבי ביה, ומאי שנא האי ה"י דמעיט ביה?

ה"י דגביה דריבויא (ה"י ד'האלות' דקאי א'וכתב') - ריבויא היא; ה"י דגביה דמיעוטא ('אֵלֶה' דמיעוטא הוא: אלה ולא אחרות) – מיעוטא.

והא לית ליה לרבי מאיר 'מכלל לאו אתה שומע הן (דשמעינן ליה דבעי תנאי כפול, דתנן [קידושין פ"ג מ"ד]: '*רבי מאיר אומר: כל תנאי שאינו כתנאי בני גד ובני ראובן אינו תנאי*', דכתיב ביה 'אם יעברו' 'ואם לא יעברו' [במדבר כלב,כט-ל]; הא [אם] לא כפליה - מכלל לאו לא תשמע הן)'?

אמר רבי תנחום: [במדבר ה,יט: והשביע אתה הכהן ואמר אל האשה: אם לא שכב איש אתך ואם לא שטית טמאה תחת אישך] הנקי [ממי המרים המאררים האלה] כתיב (בלא יו"ד [הינקי??], דמשתמע 'הנקי אם לא שכב', ותדרוש הכי 'טומאה תחת אישך'- חנקי).

דריש רבי עקיבא: '*איש ואשה זכו* (ללכת בדרך ישרה: שלא יהא הוא נואף ולא היא נואפת) *- שכינה ביניהן* (שהרי חלק את שמו ושיכנו ביניהן: יו"ד בא**י**ש וה"י באש**ה**)*; לא זכו - אש אוכלתן* (שהקב"ה מסלק שמו מביניהן ונמצאו אש ואש)'.

אמר רבא: ודאשה עדיפא מדאיש (אש של אשה קשה וממהרת לאכול וליפרע משל איש); <מאי טעמא?> האי מצרף (אש של אשה נוחה להדליק מהר, שאין אות של שם מפסיק, אלא מחובר הוא ונקרא 'אש') והאי לא מצרף (אבל של איש - אין אותיות של אש מצטרפות יחד: שהיו"ד של שכינה מפסקת).

אמר רבא: מפני מה אמרה תורה 'הבא עפר לסוטה'? - זכתה - יוצא ממנה בן כאברהם אבינו, דכתיב ביה [בראשית יח,כז: ויען אברהם ויאמר: הנה נא הואלתי לדבר אל אדני ואנכי] עפר ואפר; לא זכתה - תחזור לעפרה.

דריש רבא: בשכר שאמר אברהם אבינו 'ואנכי עפר ואפר' - זכו בניו לשתי מצות: אפר פרה ועפר סוטה.

והאיכא נמי עפר כיסוי הדם?

התם הכשר מצוה איכא, הנאה ליכא (ואין זה קיבול שכר, אבל כאן יש הנאה בסוטה: לתת שלום, ושלא ירבה ממזרים בישראל אם זונה היא, ואם נקתה - ונזרעה זרע, ומבטלת לעז מעל בניה; ואפר פרה - לטהרן ולזכות את ישראל ממעשה העגל).

דרש רבא: בשכר שאמר אברהם אבינו (בראשית יד,כג) אם מחוט ועד שרוך נעל [ואם אקח מכל אשר לך ולא תאמר אני העשרתי את אברם] (שהבריח עצמו מן הגזל) זכו בניו לשתי מצות: חוט של תכלת (כנגד 'מחוט') ורצועה של תפלין (כנגד שרוך דהיינו רצועה).

בשלמא רצועה של תפלין, דכתיב (דברים כח,י) וראו כל עמי הארץ כי שם ה' נקרא עליך [ויראו ממך] (קיבול שכר הוא דאיכא הנאה), ותניא: '*רבי אליעזר הגדול אומר: אלו תפלין שבראש*';

אלא חוט של תכלת (של ציצית) - מאי היא (הנאה איכא)?

דתניא: '*היה רבי מאיר אומר: מה נשתנה תכלת מכל מיני צבעונין* (שהזקיקו הכתוב לציצית)*?*

*מפני שהתכלת דומה לים, וים דומה לרקיע* (בא ללמדנו שכל המקיים מצות ציצית כאילו הקביל פני שכינה; והכי תניא לה בספרי [במדבר פסקא קטו]: דאיצטריכו כל הני משום דלא אשכחן קראי אלא ברקיע שדומה לכסא הכבוד; הילכך: תכלת דומה לים, וים דומה לרקיע - דתכלת לא דמי לרקיע כל כך, אלא דומה לדומה: כמו תכלת דומה למראה הים, ואנן קחזינן דים דומה למראה הרקיע)*, ורקיע דומה לכסא הכבוד* (קראי קדריש:)*, שנאמר* (דכתיב ברקיע) (שמות כד,י) ויראו את אלהי ישראל ותחת רגליו כמעשה לבנת הספיר וכעצם השמים לטהר, וכתיב (בכסא הכבוד) [יחזקאל א,כו: וממעל לרקיע אשר על ראשם] כמראה אבן ספיר דמות כסא [ועל דמות הכסא דמות כמראה אדם עליו מלמעלה].

משנה:

אינו כותב לא על הלוח (של עץ) ולא על הנייר (של עשבים: שכותשין ומדבקין אותן בדבק שקורין גלי"ד, ועושין כמו עור) ולא על

(סוטה יז,ב)

[המשך המשנה]

הדיפתרא (עור שאינה מעובד כל צרכה, דמליח וקמיח ולא עפיץ: שהיו מעבדין הקלפים בעפצים שקורין גלי"ש) אלא על המגילה, שנאמר [במדבר ה,כג: וכתב את האלת האלה הכהן] בספר [ומחה אל מי המרים] (בספר = קלף);

ואינו כותב לא בקומוס (שרף האילן, ומתיכו במים וכותב הימנו) ולא בקנקנתום (וויטריאול"ו או אורדימנ"ט קורין אותו) ולא בכל דבר שרושם (ונבלע בקלף ואינו יכול למחוק וקומוס וקנקנתום עבדי רושם) אלא בדיו (שלנו, של שרף), שנאמר (שם) 'ומחה': כתב שיכול למחות.

גמרא:

אמר רבא:

1. מגילת סוטה שכתבה בלילה - פסולה; מאי טעמא? אתיא 'תורה' 'תורה': כתיב הכא [במדבר ה,ל: או איש אשר תעבר עליו רוח קנאה וקנא את אשתו והעמיד את האשה לפני ה'] ועשה לה הכהן את כל התורה הזאת, וכתיב התם (דברים יז,יא) על פי התורה אשר יורוך ועל המשפט [אשר יאמרו לך - תעשה: לא תסור מן הדבר אשר יגידו לך ימין ושמאל]; מה משפט ביום (בסנהדרין (לד,ב) נפקא לן מ'והיה ביום הנחילו' [דברים כא,טז]) - אף מגילת סוטה ביום;

2. כתבה למפרע ('ירך ולנפיל, בטן לצבות במעיך' וכו' כסדר הזה, או אחד מהן היפך, והשאר כתב כהילכתן) – פסולה, דכתיב (במדבר ה,כג) וכתב את האלות האלה [הכהן בספר; ומחה אל מי המרים]: ('האלה' משמע) כי דכתיבא (כמו שהן סדורין בפרשה) כתבה;

3. קודם שתקבל עליה שבועה – פסולה, שנאמר 'והשביע' (פסוק יט) ואחר כך 'וכתב' (פסוק כג);

4. כתבה איגרת (בלא שרטוט) – פסולה: [במדבר ה,כג: וכתב את האלות האלה הכהן] בספר [ומחה אל מי המרים] אמר רחמנא (והלכה למשה מסיני שהספרים צריכין שרטוט);

(סוטה יח,א)

5. כתבה על שני דפין (כדפין של ספר תורה העשויין עמודים) – פסולה: 'ספר' אחד אמר רחמנא ולא שנים ושלשה ספרים;

6. כתב אות אחת ומחק אות אחת (ומחקה על המים), (וחזר) וכתב אות אחת (שלאחריה) ומחק אות אחת (ומחקה עד שהשלים את כולה) – פסולה, דכתיב (במדבר ה,ל: או איש אשר תעבר עליו רוח קנאה וקנא את אשתו והעמיד את האשה לפני ה'] ועשה לה הכהן את כל התורה הזאת (עד שתהא כולה כאחד).

בעי רבא: כתב שתי מגילות לשתי סוטות ומחקן לתוך כוס אחד – מהו[[1]](#footnote-1)? כתיבה לשמה (בספר לעצמו, דכתיב 'ועשה לה' - לשמה) בעינן, והאיכא? או דילמא בעינן נמי מחיקה (בכוס) לשמה (לעצמה: שיהא ניכר המחיקה שהיא לשמה)?

ואם תמצא לומר בעינן נמי מחיקה לשמה - מחקן בשתי כוסות, וחזר ועירבן - מהו? מחיקה לשמה בעינן, והאיכא? או דילמא הא לאו דידה קא שתיא והא לאו דידה קא שתיא?

ואם תמצא לומר הא לאו דידה קא שתיא והא לאו דידה קא שתיא, חזר וחלקן - מהו? יש ברירה או אין ברירה?

תיקו.

בעי רבא: השקה בסיב (שהוא חלול כדרך שהתינוקות שותין) - מהו? בשפופרת - מהו? דרך שתיה בכך או אין דרך שתיה בכך?

תיקו.

בעי רב אשי: נשפכו מהן ונשתיירו מהן - מהו?

תיקו.

אמר רבי זירא אמר רב: שתי שבועות האמורות בסוטה [במדבר ה,יט: והשביע אתה הכהן ואמר אל האשה: אם לא שכב איש אתך ואם לא שטית טמאה תחת אישך הנקי ממי המרים המאררים האלה, (במדבר ה,כ) ואת כי שטית תחת אישך וכי נטמאת; ויתן איש בך את שכבתו, מבלעדי אישך; (במדבר ה,כא) והשביע הכהן את האשה בשבעת האלה ואמר הכהן לאשה: יתן ה' אותך לאלה ולשבעה בתוך עמך בתת ה' את ירכך נפלת ואת בטנך צבה] - למה?

אחת קודם שנמחקה מגילה ואחת לאחר שנמחקה.

מתקיף לה רבא: תרוייהו קודם שנמחקה מגילה כתיבן!

אלא אמר רבא: אחת שבועה שיש עמה אָלָה (דכתיב בחדא מינייהו 'בשבועת האלה' ולקמיה מפרש היכי דמי) ואחת שבועה שאין עמה אָלָה.

היכי דמי שבועה שיש עמה אָלָה?

אמר רב עמרם אמר רב: "משביעני עליך (בשם ומזכיר שם) (שאת אומרת אמת) שלא נטמאת (היינו שבועה שאין עמה אלה); שאם נטמאת יבואו ביך (המים לצבות בטן כו')' (והיינו אלה).

אמר רבא: אָלָה לחודה קיימא ושבועה לחודה קיימא (שבועה ואלה יש כאן, ושניהן על האשה, וקרא כתיב 'בשבועת האלה' - שהשבועה של אלה)!? אלא אמר רבא: "משביעני עליך שאם נטמאת - יבואו ביך" (דאיכא השתא 'שבועת האלה': שמשביע את האלה שתחול).

אמר רב אשי: אָלָה איכא, שבועה ליכא (על האשה וקרא כתיב והשביע את האשה) !? אלא אמר רב אשי: "משביעני עליך (שיהא אמת מה שאמרת בפנינו) שלא נטמאת; ואם נטמאת יבואו ביך (המים)" (דקיימא שבועה אאשה שלא נטמאת, ואאלה שתחול).

משנה:

על מה היא אומרת 'אמן אמן'?

אמן - על האָלָה, אמן - על השבועה (לכך הוצרכה לכפול);

אמן - מאיש זה, אמן - מאיש אחר;

אמן - שלא שטיתי ארוסה ונשואה (על ידי גלגול שבועה הוא מגלגל עליה זנות של אירוסין אף על פי שלא היה בו קינוי; ומכאן לגלגול שבועה מן התורה)

(סוטה יח,ב)

[המשך המשנה]

(ואם היתה יבמתו וכנסה וקינא לה ונסתרה - מגלגל עליה שבועה) ושומרת יבם וכנוסה (שלא נטמאת כשהיא שומרת יבם; שומרת יבם מצפה וממתנת ליבם שייבמנה, כמו 'ואביו שמר את הדבר' (בראשית לז,יא) 'לא תשמור על חטאתי' (איוב יד,טז));

אמן שלא נטמאתי (היינו קבלת שבועה) ואם נטמאתי יבואו בי (היינו קבלת אלה, כדרך שהשביעה, כדאמר לעיל בגמרא 'משביעני עליך שלא נטמאת, ואם נטמאת יבאו ביך', והיינו פירושו ד'אמן על השבועה אמן על האלה' דתניא ברישא).

רבי מאיר אומר: אמן שלא נטמאתי אמן שלא אטמא (שאם תטמא לאחר זמן - מים מערערין אותה לאחר שתטמא, כדתניא בברייתא בגמרא).

הכל שוין שאין מתנה עמה לא על קודם שתתארס ולא על אחר שתתגרש ('הכל' - ואפילו לרבי מאיר דאמר מתנה על העתיד).

נסתרה לאחד ונטמאת (בגירושיה), ואחר כך החזירה - לא היה מתנה עמה (דאינה נאסרת עליו לחזור לו אלא אם כן נישאת על ידי קידושין, דכי כתיב (דברים כד) 'לא יוכל בעלה הראשון אשר שלחה לשוב לקחתה' [דברים כד,ד] - אחר קידושין ונישואין כתיב, כדכתיב 'והיתה לאיש אחר ושנאה האיש האחרון' [דברים כד,ב]).

זה הכלל: כל שתבעל ולא היתה אסורה לו - לא היה מתנה עמה.

גמרא:

אמר רב המנונא: שומרת יבם שזינתה (כשהיא שומרת יבם) אסורה ליבמה (כאשה שזינתה תחת בעלה שאסורה לבעלה).

ממאי?

מדקתני '*שומרת יבם וכנוסה*' (שמשביעה על זנות שזינתה כשהיא שומרת יבם): אי אמרת בשלמא אסירה (זנתה נאסרת עליו) - משום הכי מתנה בהדה (על ידי גלגול אף על אותו זנות), אלא אי אמרת לא אסירה - היכי מתנה בהדה? והתנן '*זה הכלל: כל שאילו תיבעל ולא תהא אסורה לו לא היה מתנה עמה*'!

אמרי במערבא [סוטה וילנא יב,א; ונציא יח טור ב]: לית הילכתא כרב המנונא; אלא הא דקתני '*שומרת יבם וכנוסה*' - הא מני? - רבי עקיבא היא, דאמר 'אין קידושין תופסין בחייבי לאוין' (לאשה האסורה על המקדשה בלאו), ומשוי לה (לחייבי לאוין) כי ערוה (דכרת;) (ורבנן פליגי עליה, ואמרי: בחייבי כריתות - הוא דלא תפסי, אבל בחייבי לאוין – תפסי; אלמא לרבי עקיבא משוי חייבי לאוין חמורות לענין איסוריהם כחייבי כריתות: שהולד ממזר, ולגבי לאסור על בעלה נמי, כי היכי דהבא על אשת איש שהיא בכרת אסורה על בעלה - כן הבא על שומרת יבם נמי שהיא עליו ב'לא תהיה אשת המת החוצה לאיש זר '(דברים כה,ה) - אוסרה על יבמה).

בעי רבי ירמיה: מהו שיתנה אדם על נישואין הראשונים (כגון גירשה והחזירה וקינא לה ונסתרה)? על נישואי אחיו (לגלגל זנות שתחת אחיו? דהא דתנן במתניתין 'ארוסה ונשואה שומרת יבם וכנוסה' - לאו בחדא אתתא קאי, שישקנה יבם וישביענה על האירוסין ונישואין של אחיו, אלא מילי מילי קתני: אם הבעל מַשקָהּ - מתנה עמה על ארוסה ונשואה, ואם היבם שכנסה מַשקָהּ - מתנה עמה שומרת יבם וכנוסה) - מהו?

תא שמע: '*זה הכלל: כל שתיבעל ולא תהא אסורה לו - לא היה מתנה עמה*'; הא אסירה - הכי נמי דמתנה (וזו נאסרת עליו בזנות נישואין הראשונים לעולם, וכן בזנות נישואי אחיו, כדאמר בפרק קמא (לעיל ב,ב) '*ואם מת חולצת ולא מתייבמת*') – שמע מינה.

רבי מאיר אומר אמן שלא נטמאתי [אמן שלא אטמא]:

תניא: '*לא כשאמר רבי מאיר 'אמן שלא אטמא' שאם תטמא מים בודקין אותה מעכשיו* ([לא] עלתה על דעתו שתבדק עכשיו על העתיד) [שהרי אם תבדק מעכשיו – ותמות - לא תוכל לזנות אחרכך! ואם כן לא תוכל להבדק עכשיו, כי נמצא שלא נטמאה!]*, אלא לכשתטמא - מים מערערין אותה* (חוזרין לה לתוך גרונה, כאדם הנחנק על ידי משקה נראה כעושה 'ערער', והוא לשון זעקת שבר: 'יְעוֹעֵרוּ' (ישעיהו טו,ה)) *ובודקין אותה*'.

בעי רב אשי: (לרבי מאיר, דאמר 'מתנה על העתיד') מהו שיתנה אדם על נישואין האחרונים (מהו שיתנה עמה בגלגול שבועה שלא תטמא אם יגרשנה ויחזירנה ותטמא)? השתא מיהא לא אסירה ליה, או דילמא זימנין דמגרש לה והדר מהדר לה?

תא שמע: '*הכל שוין שלא היה מתנה עמה, לא על קודם שתתארס ולא על אחר שתתגרש; נסתרה לאחד ונטמאת, ואחר כך יחזירנה - לא היה מתנה*' (טעמא דתטמא בימי גירושיה, דלא מיתסרא עליה) - הא (תטמא לאחר חזרה) יחזירנה ותיטמא הכי נמי דמתני!

שמע מינה.

תנו רבנן: '(במדבר ה,כט) *זאת תורת הקנאות* [אשר תשטה אשה תחת אישה ונטמאה] *-* (תורה אחת לכל הקנאות: שבכולן יעשה לה כתורה הזאת:) *מלמד שהאשה שותה ושונה. רבי יהודה אומר: 'זאת'* (מיעוטא הוא: 'זאת' ולא אחרת) *- שאין האשה שותה ושונה.*

*אמר רבי יהודה: מעשה והעיד לפנינו נחוניא חופר שיחין* (להכניס מים לעולי רגלים בשדות ובדרכים) *שהאשה שותה ושונה* (אם מת בעלה זה שהשקה, ונישאת לאחר וקינא לה והיא נסתרה)*, וקיבלנו עדותו בשני אנשים* (שישקנה השני) *- אבל לא באיש אחד* (דרבי יהודה דריש 'זאת' - למעוטי שאינה שותה ושונה על ידי בעל אחד אם חזר וקינא לה, ודריש 'תורת' - לרבות ששותה פעם שניה על ידי בעל שני)*; וחכמים אומרים: אין האשה שותה ושונה, בין באיש אחד בין בשני אנשים*'.

(ומדקאמר רבי יהודה דעל ידי בעל שני חוזרת ושותה - מכלל דלתנא קמא אפילו בעל אחד משקה שני פעמים, והיינו דפרכינן:) ותנא קמא נמי, הכתיב 'זאת' (ומאי קא ממעט מיניה)? ורבנן בתראי נמי הא כתיב 'תורת [הקנאות' - בלשון רבים]?

אמר רבא: באיש אחד ובועל אחד - דכולי עלמא לא פליגי דאין האשה שותה ושונה,

(סוטה יט,א)

דכתיב 'זאת' (ומסתברא דהא מיהת קממעט שלא יקנא לה בעל זה פעם אחרת); בשני אנשים ושני בועלין (לאחר שהשקה זה – מת, ונישאת לאחר, וקינא לה מבועל אחר) - דכולי עלמא לא פליגי דהאשה שותה ושונה, דכתיב ''תורת [הקנאות' - בלשון רבים]'; כי פליגי באיש אחד ושני בועלין, בשני אנשים ובועל אחד: תנא קמא סבר ''תורת [הקנאות' - בלשון רבים]' לרבויי כולהי, 'זאת' - למעוטי איש אחד ובועל אחד, ורבנן בתראי סברי 'זאת' - למעוטי כולהי, ''תורת [הקנאות' - בלשון רבים]' לרבויי שני אנשים ושני בועלין, ורבי יהודה: 'זאת' למעוטי תרתי, ''תורת [הקנאות' - בלשון רבים]' - לרבות תרתי: 'זאת' למעוטי תרתי: איש אחד ובועל אחד, איש אחד ושני בועלין; ''תורת [הקנאות' - בלשון רבים]' לרבויי תרתי: שני אנשים ובועל אחד, שני אנשים ושני בועלין (דאחר שריבה הכתוב ומיעט ולא פירש מה ריבה ומה מיעט - על כרחך לא מסרן הכתוב אלא לחכמים לפרש לך לפי חכמתם מה ריבה ומה מיעט, ומסתברא דריבויא - אשני אנשים קאי, ואפילו בבועל אחד, ולא אשני בועלים ובעל אחד: כיון דקינא לה כבר ונמצאת נקיה - נראה הדבר שאדם קנטרן הוא, ומתכוין להקניטה, הילכך לא שנא מחשד ראשון ולא שנא מאחר).

הדרן עלך היה מביא

1. מה שואל רבא? הרי בדף ח,א תנן: אין משקין שתי סוטות כאחת? אלא כל דברי רבא – בדרך שיעור! [↑](#footnote-ref-1)